Dinette blad breek? - Forum Topic
Total Replies: 248 479
Total Views: 83 105 067
Forums / 3. Technical Advice / Dinette blad breek?
27 Mar 2020 @ 14:29:46 pm
As mens die dinette gebruik as n bed dan lyk dit of daai tafelblad nogals baie moet hanteer. Het julle al gehoor dat iemand se blad gebreek het tydend gebruik as n bed? Het iemand al veranderings aangebring om hom stewiger te maak....wat sy idees kan deel? Of worry ek verniet.....?
27 Mar 2020 @ 15:27:30 pm
Ek het myne in die explorer verander en vervang met n ander Bord.
Darm was ons nog nie so rof dat hy breek nie.....lol.
27 Mar 2020 @ 16:29:37 pm
Geert, ons het een van daardie spinnekop dubbel kampbed en het baie gou van die opblaas matras weggedoen.
Ons gebruik 'n 6mm plank wat ek in twee gesaag het en met piano skarnier weer gelas het vir maklike vervoer. Die plankie rus net op 'n paar stutte maar hy het nog nie gebreek na baie kampe nie. Bo-op gebruik ons 'n hoë digtheid spons matras.
Die gewig as mens daarop lê word versprei oor feitlik die hele matras en nie net op spesifieke plekke nie.
28 Mar 2020 @ 09:20:36 am
Gebruik my wa se dinner as permanente bed. Gebruik die tafelblad as bed basis. Ek het net 'n vol mattras laat maak wat ons daar gebruik
29 Mar 2020 @ 12:03:16 pm
Ons het die dinette baie as 'n bed in die twee Pentas gebruik wat ons gehad het. Die tafel blad het baie dun gelyk en het my ook aanvanklik gepla. Het maar toe net die reeling gemaak dat ons steeds op die sitplek gedeeltes sit en nie in die middel van die gemaak te bed se rant nie.
Het met dit nooit 'n probleem gehad dat die blad gebuig of gebreek het nie. Bo en behalwe die kinders het my broer en sy vrou het daar geslaap tydens kampe asook ouma en oupa.
As dit regtig 'n probleem gaan wees versterk net die blad oor die breedte met twee saligna hout strips. Niemand sal dit sien nie en dit sal ook nie in die pad wees as jy die tafel as dinette gebruik nie.
30 Mar 2020 @ 08:37:55 am
Ja...dis daai sit op daai gedeelte waarvoor ek bang is....lê is gewig darem versprei. Miskien net n klein paaltjie in middel wat ook behoort te werk?
30 Mar 2020 @ 09:43:40 am
Vir wanneer die tafel gebruik word, het ek 9mm plywood gebruik en in die helfte gesny sodat dit maklik op die twee banke gebêre kan word - nog nooit ‘n probleem daarmee gahad nie.
31 Mar 2020 @ 07:14:11 am
As ek reg verstaan het jy die 9mm plywood ekstra saam met die tafelblad gebruik tydens dit as n bed gebruik word?
31 Mar 2020 @ 10:54:19 am
Nee, tafel buite in die tent en net die plywood vir die bed.
31 Mar 2020 @ 11:58:20 am
Pas die tafel op bestaande aluminium strip buite ook? ...of moet mens aparte strip bysit?
31 Mar 2020 @ 20:03:57 pm
Dit is die tafel wat andersinds vir die bed tussen die twee banke gebruik word. Die tafel staan op die pote wat soos ‘n sker werk, nie baie stewig nie, ek slaan die pote gewoonlik met 2 reguit tentpenne vas.
Dit isdie tafel wat saam met die Gypsey verkoop word.